Марко Ганчев
Умният читател

chitanka.info

— А бе умната! — умният автор си рече. —

Няма да пиша за будали,

ами с намеци, с подтекстове, издалече,

а пък има умен читател, нали!

И успя след усилие доста голямо

доста неща да каже добре,

но така, че можеше само

умният читател да ги разбере.

Умният читател внимателно ги прочете,

но вместо да се тресне от гръм,

сви си осъдително раменете,

после устните, та изрече: — Хъм!

После продължи да мърмори сърдито:

— Глупав автор е, падна в мойте очи —

написал е такива неща, за които

умният човек си мълчи…

1977

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.